Case ID: 1098774
Sentence 1: Bundan sonra, iddiaçılar İddiaçı1, İddiaçı2, İddiaçı4 və İddiaçı3 iddia tələbinin artırılması və dəqiqləşdirilməsi barədə ərizə ilə birinci instansiya məhkəməsinə müraciət edərək, Cavabdeh3 ASC ilə İddiaçı1 arasında bağlanmış xx xxxx 2010-cu il tarixli, 22 saylı ipoteka müqaviləsinin etibarsız hesab edilməsi, həmin kredit müqaviləsinin ABŞ dollarının Azərbaycan manatına olan məzənnəsinin qalxması ilə əlaqədar əhəmiyyətli dərəcədə dəyişmiş hazırkı şəraitə uyğunlaşdırılması, bu müqavilə üzrə borc ödənişinin öhdəliyin əmələ gəldiyi vaxt ABŞ dollarının Azərbaycan manatına olan məzənnəsi ilə əvəz edilməsi, ipoteka ilə yüklü edilmiş Şəki şəhəri Ə.Cəfərov küçəsi, 13/1 ünvanlı, İddiaçı1 mülkiyyətində olmaqla 0.0146 ha torpaq sahəsində yerləşən 46.0 kv.m yaşayış, 172.1 kv.m köməkçi sahədən ibarət ikimərtəbəli, iki otaqlı yaşayış evinə dair Cavabdeh4 MMC tərəfindən verilmiş xx xxxx 2018-ci il tarixli "Hərrac təşkilatının hərracın yekunları barədə protokol № 38/2» və «Hərracın yekunları üzrə əmlakın alqı-satqısı barədə müqavilə"nin etibarsız hesab edilməsi barədə qətnamə çıxarılmasını xahiş etmişdir.İddiaçılar İddiaçı1, İddiaçı4, İddiaçı2 və İddiaçı3 iddia ərizəsində tələblərini onunla əsaslandırmışlar ki, Şəki Rayon Məhkəməsinin (hakim K.Ş.Süleymanov) xx xxxxxx 2017ci il tarixli 2(075)-5802/2017 saylı qərardadı ilə hazırkı iddia ərizəsi üzrə iddia ərizəsi baxılmamış saxlanılmışdır.